شوال 3ھ میں جب غزوۂ احد پیش آیا تو پہلے غازیان دین کے غنیم کو شکست دے کر میدان سے بھگا دیا؛لیکن وہ مسلمان تیر انداز جو عقب کی حفاظت کر رہے تھے ، اپنی جگہ چھوڑ کر مال غنیمت جمع کرنے لگے ، کفار نے اس جنگی غلطی سے فائدہ اٹھایا اور پیچھے سے اچانک حملہ کر دیا ، مسلمان اس سے غافل تھے اس لیے اس ناگہانی حملہ کو روک نہ سکے اور بے ترتیبی سے منتشر ہو گئے ، اسی اثنا میں مشہور ہو گیا کہ رسول خدا صلی اللہ علیہ وسلم نے شہادت پائی ، اس افواہ نے جان نثاروں کے حواس اور بھی گم کردئے ، سوائے چند آدمیوں کے جو جہاں تھا وہیں متحیر ہوکر رہ گیا ، حضرت عثمان بن عفان ؓ بھی انھی لوگوں میں تھے ۔
Entity: غزوۂ احد — Type: /event/military_conflict, /event